Capitolul 3

Iniţiere

Lucrul cu fişiere în OpenOffice.org

Deschiderea fişierelor

Pentru a deschide un fişier existent alegeţi Fişier > Deschide (File > Open) sau apăsaţi butonul grafic Deschide fişier (Open File) de pe panoul cu unelte Standard ori apăsaţi tastele Control+O.

Deschidere fişier

Dialogul Deschide (Open) va apare. Imaginea 1 înfăţişează aspectul din WindowsXP al acestui dialog.

1. Selectaţi fişierul 2. Apăsaţi Deschide Imaginea 1. Dialoguul Deschide (Open) din WindowsXP.

Alegeţi fişierul, apoi daţi clic pe Deschide (Open).

Notă	Dacă folosiţi Microsoft Windows aveţi de ales între a folosi dialogurile Deschide şi Salvează ca... furnizate fie de Microsoft Windows fie de OpenOffice.org. Pentru mai multe detalii vedeţi “Utilizarea dialogurilor Deschide (Open) şi Salvează ca (Save As)” la pagina 15.

Formatele de fişier

OpenOffice.org poate importa (citi) fişierele folosite de Microsoft Office. Pe de altă parte, Microsoft Office nu poate importa fişierele în formatul OpenDocument, care este folosit de OpenOffice.org. Dacă veţi dori să transmiteţi un fişier unui utilizator de Microsoft Office va trebui să îl salvaţi într-un format folosit de Microsoft Office, Rich Text Format (.rtf) fiind cel mai indicat. Mai jos este un tabel pentru o ghidare uşoară:

Tipul OpenDocument	Aplicaţia	Extensia	Echivalent MS Office
Text	Writer	odt	doc
Şablon text (Template)	Writer	ott	dot
Document master	Writer	odm	doc
Foaie de calcul (Spreadsheet)	Calc	ods	xsl
Şablon foaie de calcul	Calc	ots	xst
Desen (Drawing)	Draw	odg	N/A
Şablon desen (Drawing)	Draw	otg	N/A
Prezentare (Presentation)	Impress	odp	ppt
Şablon prezentare	Impress	otp	pot
Formulă	Math	odf	N/A
Grafic (Chart)	Chart	odc	N/A
Bază de date (Database)	Base	odb	mdb

Formatul de fişier implicit

OpenOffice.org salvează fişierele implicit în formatul OpenDocument, dar puteţi să selectaţi şi un alt format. De asemenea, puteţi stabili ca în mod implicit să salveze în alt format, de exemplu dacă veţi dori să folosiţi formatul Microsoft Office veţi face astfel:

Alegeţi Unelte > Opţiuni... > Încarcă/Salvează > General (Tools > Options... > Load/Save > General). (Vedeţi Imaginea 2.)

La secţiunea Formatul standard de fişier (Standard File Format) alegeţi tipul documentului (de exemplu, “Text document”) şi apoi formatul de fişier pe care doriţi să îl folosiţi de obicei din lista Întotdeauna salvează ca (Always Save As).

Va trebui să repetaţi pentru fiecare tip de document pentru care doriţi să faceţi schimbări.

Apăsaţi OK pentru a salva schimbările.

Notă	Dacă formatul implicit de fişier este OpenDocument şi dumneavoastră doriţi să salvaţi într-un format Microsoft Office va fi afişat un avertisment privind posibile pierderi de informaţie (şi anume formatarea textului) în urma conversiei.

Imaginea 2. Alegerea formatelor implicite pentru salvarea fişierelor.

Deschiderea fişierelor tip text

În plus faţă de formatele OpenDocument (.odt şi .ott), OpenOffice.org 2.0 Writer poate importa formatele Microsoft Office (.doc, .dot) ca şi .rtf, .txt, .csv, formatele StarWriter şi cele OpenOffice.org 1.x.

Când deschideţi fişiere .htm sau .html (folosite la paginile web) OpenOffice.org foloseşte un Writer optimizat special pentru lucrul cu aceste fişiere.

Deschiderea foilor de calcul

În plus faţă de formatele OpenDocument (.ods şi .ots) OpenOffice.org Calc poate deschide formatele OpenOffice 1.x ca şi următoarele formate:

Microsoft Excel 97/2000/XP (.xls şi .xlw)	Rich Text Format (.rtf)
Microsoft Excel 97/2000/XP Template (.xlt)	Text CSV (.csv and .txt)
Microsoft Excel 95 (.xls şi .xlw)	Lotus 123 (.wk1 and .wk1)
Data Interchange Format (.def)	formate StarCalc
dBase (.dbf)	Sylk
fişiere .htm şi .html files inclusiv pagini Web	

Deschiderea prezentărilor (presentations)

În plus faţă de formatele OpenDocument (.odp şi .otp) OpenOffice.org poate deschide următoarele formate:

Microsoft PowerPoint 97/2000/XP (.ppt şi .pps)

Microsoft PowerPoint 97/2000/XP Template (.pot)

StarDraw, StarImpress

CGM - Computer Graphics Metafile (.cgm)

Deschiderea fişierelor de tip grafic

În plus faţă de formatele OpenDocument (.odg şi .otg) OpenOffice.org poate deschide următoarele formate grafice:

BMP	JPEG	PGM	RAS	TGA
DXF	MET	PLT	SGF	TIFF
EMF	PBM	PNG	SGV	WMF
EPS	PCD	PPM	StarDraw	XBM
GIF	PCX	PSD	SVM	XPM

Deschiderea fişierelor de formule matematice

În plus faţă de formatele OpenDocument Formula, OpenOffice.org poate deschide fişiere în format StarMath şi MathML (.mml).

Dacă deschideţi fişiere produse de MS Word care conţin obiecte ale editorului de ecuaţii iar opţiunea din Unelte > Opţiuni > Încarcă/Salvează > Microsoft Office (Tools > Options > Load/Save > Microsoft Office) este bifată obiectul va fi în mod automat convertit în formatul OpenOffice.org Math.

Salvarea fişierelor

Pentru a salva un fişier nou:

Alegeţi Fişier > Salvează ca (File > Save As).

Când apare dialogul Salvează ca (Save As) (Imaginea 3) introduceţi numele fişierului şi verificaţi-i tipul (dacă aveţi posibilitatea).

Pentru a salva un document cu numele pe care deja îl are alegeţi Fisier > Salvează (File > Save). Aceasta va suprascrie versiunea salvată anterior.

Imaginea 3. Salvarea unui fişier nou.

Protecţia documentelor

Pentru a proteja întregul document împotriva consultării fără a introduce în prealabil o parolă există în dialogul Salveaza ca (Save As) o opţiune pentru introducerea unei parole. Această opţiune este disponibilă numai pentru formatele OpenDocument sau cele folosite de versiunea mai veche, OpenOffice.org 1.x.

La dialogul Salvează ca (Save As) (Imaginea 3) bifaţi casuţa de lângă Salvează cu parolă (Save with password) şi apoi apăsaţi Salvează (Save). Veţi fi întrebat:

Tastaţi aceeaşi parolă în câmpul Parolă (Password) ca şi în câmpul Confirm(are), apoi apăsaţi OK.

Dacă aţi introdus aceeaşi parolă în ambele câmpuri documentul va fi salvat protejat de parolă, iar daca parolele nu se potrivesc veţi fi întrebat din nou.

Notă	Parolele trebuie să conţina minim 5 caractere. Până nu introduceţi cele 5 caractere butonul OK nu va fi disponibil.

Salvarea automată a unui document

Puteţi alege să salvaţi fişierele în mod automat de către OpenOffice.org. Salvarea automată, ca şi cea manuală, va suprascrie salvarea precedentă. Pentru a controla această opţiune:

Alegeţi Unelte > Opţiuni > Încarcă/Salvează > General (Tools > Options > Load/Save > General). (Vedeţi Imaginea 4.)

Bifaţi Salvează informaţia de recuperare la fiecare (Save AutoRecovery information every) şi stabiliţi intervalul de timp.

Imaginea 4. Salvarea în mod automat a fişierului.

Writer poate salva în aceste formate de fişier

În plus faţă de formatele OpenDocument (.sodt şi .ott) Writer poate salva în aceste formate:

OpenOffice.org 1.x Text (.sxw)

OpenOffice.org 1.x Text Template (.stw)

Microsoft Word 97/2000/XP (.doc)

Microsoft Word 95 (.doc)

Microsoft Word 6.0 (.doc)

Rich Text Format (.rtf)

StarWriter 5.0 (.sdw)

StarWriter Template (.vor)

StarWriter 4.0 (.sdw)

StarWriter 4.0 Template (.vor)

StarWriter 3.0 (.sdw)

StarWriter Template 3.0 (.vor)

Text (.txt)

Text Encoded (.txt)

HTML (.html; .htm)

Notă	Formatul .rtf este folosit în mod obişnuit pentru transferul documentelor text între aplicaţii dar se poate întâmpla să fie pierdute elemente de formatare sau imagini. În aceste cazuri va trebui să folosiţi alte formate, iar dacă destinatarul nu are nevoie să modifice documentul primit puteţi să folosiţi formatul PDF.

Calc poate salva în aceste formate de fişier

În plus faţă de formatele OpenDocument (.ods şi .ots) Calc poate salva în aceste formate de fişier:

OpenOffice.org Spreadsheet (.sxc)

OpenOffice.org Spreadsheet Template (.stc)

Microsoft Excel 97/2000/XP (.xls şi .xlw)

Microsoft Excel 97/2000/XP Template (.xlt)

Microsoft Excel 95 (.xls and .xlw)

Data Interchange Format (.dif)

dBase (.dbf)

SYLK (.slk)

Text CSV (.csv and .txt)

Formate StarCalc (.sdc şi .vor)

HTML (.html, .htm)

Impress poate salva în aceste formate de fişier

În plus faţă de formatele OpenDocument (.odp şi .otp) Impress poate salva în aceste formate de fişier:

OpenOffice.org 1.x Impress (.sxi)

OpenOffice.org 1.x Impress Template (.sti)

Microsoft PowerPoint 97/2000/XP (.ppt şi .pps)

Microsoft PowerPoint 97/2000/XP Template (.pot)

StarDraw, StarImpress (.sda, .sdd, .vor)

Impress poate de asemenea exporta fişiere MacroMedia Flash (.swf) sau în orice format cunoscut de componenta Draw (vedeţi mai jos).

Draw poate salva în aceste formate de fişier

Draw poate salva numai în formatele OpenDocument Drawing (.odg şi .otg), formatele OpenOffice.org 1.x (.sxd şi .std) şi formatul StarDraw.

Totuşi, poate exporta în BMP, EMF, EPS, GIF, JPEG, MET, PBM, PCT, PGM, PNG, PPM, RAS, SVG, SVM, TIFF, WMF şi XPM.

Writer/Web poate salva în aceste formate de fişier

Document HTML (.html şi .htm)

OpenOffice.org 1.0 HTML Template (.stw)

StarWriter/Web5.0 şi 4.0 (.vor)

Text (OpenOffice.org Writer/Web) (.txt)

Text Encoded (OpenOffice.org Writer/Web) (.txt)

Fişiere AportisDoc şi PocketWord (recunoscute de PDA)

La instalarea OpenOffice.org puteţi opta să instalaţi şi filtre (programe) pentru deschiderea şi salvarea documentelor în formate utilizabile pe dispozitivele mobile compatibile cu Palm OS şi PocketPC (AportisDoc, PocketWord şi PocketExcel). Aceste filtre trebuie selectate în mod expres, ele nefiind alese în instalarea obişnuită.

Pentru a adăuga aceste filtre ulterior:

Mergeţi în directorul unde aţi instalat OpenOffice.org şi porniţi Setup.exe.

În cadrul Vrăjitorului de configurare (Setup Wizard) din cadrul programului de instalare OpenOffice.org alegeţi Modifică (Modify) şi apoi apăsaţi Următorul (Next).

În dialogul de selectare a modulelor, Select OpenOffice.org Modules, apăsaţi semnul "plus" de lângă Componente opţionale (Optional Components), şi apoi semnul "plus" de lângă Filtre pentru dispozitive mobile (Mobile Device Filters) de la sfârşitul listei.

Apăsaţi pe componentele pe care le doriţi instalate şi apoi pe butonul Modifică (Modify) din partea de jos a paginii. Filtrele vor fi instalate..

O dată ce filtrele sunt instalate formatele corespunzătoare sunt adăugate la meniul Salvează ca (Save As) în mod automat.

Notă	Pentru a folosi filtrele pentru dispozitive mobile trebuie să aveţi funcţional Java Runtime Environment.

Exportul fişierelor

Export în XHTML

OpenOffice.org poate exporta fişiere în formatul XHTML. Această facilitate nu este instalată implicit. Puteţi instala acest filtru iniţial sau ulterior, similar cu procedura descrisă pentru filtrele AportisDoc şi PocketWord. În dialogul Select OpenOffice.org Modules din Vrăjitorul de configurare (Setup Wizard), apăsaţi semnul "plus" de lângă Componente opţionale (Optional Components) şi selectaţi XSLT Sample Filters. Aceasta va instala filtrul necesar pentru export în formatul XHTML.

Export în PDF

Fiecare componentă OOo are abilitatea de a exporta în PDF. Acesta este un standard indistrial, fiind ideal pentru a trimite fişiere către cineva care nu le va modifica, putând fi vizualizate cu Acrobat Reader.

Puteţi exporta direct în PDF folosind butonul din bara de unelte sau din meniul Fişier (File) > Export.

Dacă folosiţi meniul Fişier (File) > Export veţi fi întrebat cu privire la numele fişierului PDF şi apoi, în cadrul unui alt dialog, cu privire la opţiunile pentru export (Imaginea 5).

Notă	Dacă folosiţi butonul Exportă direct ca PDF (Export Directly as PDF) vi se va cere să alegeţi numele fişierului dar nu veţi avea posibilitatea de a stabili opţiunile pentru exportul propriu-zis, de exemplu domeniul (ce pagini să fie exportate) sau calitatea imprimării.

Imaginea 5. Specificarea opţiunilor pentru exportul în PDF.

Opţiunile pentru exportul în PDF

Domeniul (Range)

Toate (All): Exportă întregul document.

Paginile (Pages): Pentru a exporta numai un domeniu de pagini folosiţi o notare gen 3-6 (paginile de la 3 la 6). Pentru a exporta pagini individuale scrieţi 7;9;11 (paginile 7, 9 şi 11).

Imaginile (Images)

Compresie fără pierderi de calitate (Lossless compression): Imaginile sunt stocate fără nici o pierdere de calitate. Vor rezulta de obicei fişiere mari dacă sunt conţinute fotografii, astfel încât este recomandat doar pentru celelalte tipuri de imagini.

Compresie JPEG (JPEG compression): Permite mai multe niveluri de calitate. Nivelul de 90% de obicei este în regulă cu fotografiile, mărimea fişierului fiind mică iar pierderea de calitate imperceptibilă.

Reduce rezoluţia imaginii (Reduce image resolution): Un DPI (dots per inch, numărul de puncte pe un inch liniar) scăzut înseamnă o calitate mai slabă a imaginilor.

General

Etichete PDF (Tagged PDF): Include etichete speciale între etichetele obişnuite pentru PDF, mărimea fişierului crescând astfel în mod direct. Aceste etichete pot fi cuprinsul, hiperlegăturile şi controale.

Export notiţe (notes): Exportă notiţele (notele de subsol, comentariile) din Writer şi din Calc ca notiţe PDF.

Foloseşte efectele intermediare (Use transition effects): Include efectele ce însoţesc trecerea de la un cadru la altul în prezentările Impress ca efecte PDF, în mod corespunzător.

Trimite formularele în format (Submit forms in format): Selectaţi formatul în care vor fi trimise formularele din cadrul fişierului PDF. Este o singură setare, la nivelul întregului document PDF, cu următoarele opţiuni: PDF (trimite întregul document), FDF (trimite conţinutul controalelor), HTML şi XML. Marea majoritate vor alege formatul PDF.

Ştergerea şi redenumirea fişierelor

Puteţi redenumi sau şterge fişiere din cadrul dialogurilor OpenOffice.org. Nu este însă posibil să copiaţi sau să mutaţi fişiere în cadrul dialogurilor. Pentru a redenumi un fişier:

Alegeţi Fişier > Deschide (File > Open) şi răsfoiţi până la fişierul dorit.

Daţi clic dreapta pe numele fişierului şi alegeţi Redenumeşte (Rename). Va fi selectat numele fişierului.

Tastaţi pentru a înlocui caracterele selectate sau folosiţi săgeţile cursorului pentru a muta cursorul şi a modifica numele existent.

Ştergerea unui fişier

Pentru a şterge un fişier folosind acest dialog:

Daţi clic dreapta pe numele fişierului pentru a afişa meniul contextual.

Apăsaţi Şterge (Delete) şi răspundeţi la dialogul ce apare, confirmând ştergerea.

Notă	În loc de clic dreapta şi Şterge (Delete) puteţi apăsa tasta Delete.

Asocierile de fişiere

Asocierile de fişiere sunt folosite pentru a putea deschide anumite fişiere cu OpenOffice.org în mod automat din exteriorul acestuia. Aveţi opţiunea de a asocia fişierele Microsoft Office cu OpenOffice. Când instalaţi OpenOffice.org veţi fi întrebat despre asocierea fişierelor similar cu Imaginea 6.

Imaginea 6. Alegerea asocierilor de fişiere la instalarea OpenOffice.org.

Puteţi modifica opţiunea de a nu deschide fişierele Microsoft Office ulterior instalării astfel:

Mergeţi în directorul unde sunt instalate programele OpenOffice.org şi lansaţi Setup.exe.

Pe pagina Întreţinerea programului (Program Maintenance) din Vrăjitorul de instalare (Installation Wizard) alegeţi Modifică (Modify) şi apoi apăsaţi Următorul (Next).

Continuaţi să parcurgeţi paginile din Vrăjitorul de instalare până când ajungeţi la pagina din Imaginea 6. Selectaţi tipul fişierului pe care doriţi să îl deschideţi cu OOo (bifaţi căsuţele corespunzătoare) şi apăsaţi OK.

Crearea fişierelor noi

Sunt mai multe moduri pentru a crea un fişier nou:

Folosiţi Fişier > Nou (File > New) şi alegeţi tipul noului document.

Folosiţi butonul Nou (New) de pe panoul Funcţii. Acest buton are două comportamente, în funcţie de durata apăsării: dacă îl ţineţi apăsat va fi afişat un meniu pentru a selecta tipul documentului pe care doriţi să îl creaţi. (Vedeţi Imaginea 7.)

Imaginea 7. Apăsarea îndelungată pe Nou (New).

Folosiţi programul “Quick start”. De exemplu versiunea de Microsoft Windows a OpenOffice.org oferă o pictogramă Quickstart în tava de sistem.

Apăsaţi Control+N pe tastatură.

Folosiţi Fişier > Vrăjitor (File > Wizard). (Vedeţi Imaginea 8.)

Imaginea 8. Crearea unui fişier folosind Vrăjitorul.

Utilizarea dialogurilor Deschide (Open) şi Salvează ca (Save As)

Puteţi alege dacă să folosiţi dialogurile pentru deschiderea şi salvarea fişierelor oferite de sistemul de operare sau cele ale OpenOffice.org. Pentru a vizualiza opţiunea curentă şi eventual pentru a o schimba procedaţi astfel:

Alegeţi Unelte > Opţiuni... > OpenOffice.org > General (Tools > Options... > OpenOffice.org > General).

Bifaţi căsuţa Foloseşte dialogurile OpenOffice.org (Use OpenOffice.org dialogs).

Această secţiune documentează dialogurile oferite de OpenOffice.org. Vedeţi imaginile 9 şi 10 pentru exemple ale acestor dialoguri.

Imaginea 9. Dialogul OOo Deschide (Open) cu lista derulantă a formatelor de fişier recunoscute.

Cele trei butoane din partea de sus a dialogului OOo Deschide (Open) au următoarele semnificaţii (de la stânga la dreapta):

În sus un nivel (Go up one level) schimbă în directorul (folder, directory) părinte faţă de directorul curent. Cu alte cuvinte, urcă un nivel, spre rădăcină, în arborele directoarelor. Puteţi ţine apăsat butonul pentru a selecta direct directorul destinaţie, fără a mai trece prin nivelurile intermediare.

Director nou (New folder).

Directorul obişnuit (Default Directory).

Pentru documentele OpenOffice.org care au fost salvate cu mai multe versiuni folosiţi lista derulantă pentru selectarea versiunii, care va fi deschisă în modul numai citire (read-only).

Notă	Pentru documentele Microsoft Office poate fi deschisă numai versiunea curentă.

Folosiţi câmpul Tipul fişierului (File type) pentru a filtra fişierele dintre care selectaţi (la deschidere) sau pentru a stabili formatul fişierului în care salvaţi, la salvare.

Căsuţa de bifat Numai citire (Read-only) vă permite să deschideţi fişierul numai pentru vizualizare şi imprimare, iar butoanele şi opţiunile din meniuri inaplicabile nu vor fi disponibile. Va fi însă afişat un buton Editare fişier (Edit File) pe panoul Funcţii care să deschidă fişierul pentru editare.

Este posibil să deschideţi fişiere din Internet folosind adresele specifice (URL).

Imaginea 10. Dialogul OOo Salvează ca (Save As) cu lista derulantă a formatelor.

CIORNĂ – bazată pe software nefinalizat	Utilizarea dialogurilor Deschide (Open) şi Salvează ca (Save As)

Lucrul cu fişiere în OpenOffice.org	20

OpenOffice.org

CIORNĂ – bazată pe software nefinalizat	Cuprins

Lucrul cu fişiere în OpenOffice.org	xx

Puteţi să descărcaţi o versiune editabilă a acestui document de la http://oooauthors.org/en/authors/userguide2/published/

Lucrul cu fişiere în OpenOffice.org

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera